למה אני סובל מצרבות בבוקר?
כאבי בטן חזקים המלווים בצרבות נגרמים בדרך כלל כתוצאה מריפלוקס – זהו מצב שבו תוכן חומצי עולה אל הוושט מן הקיבה כאשר ישנו רפיון של השריר הסוגר בין הקיבה לוושט. כדי לטפל בריפלוקס, חשוב לשמור על אורח חיים בריא, להימנע משתיית משקאות אלכוהוליים וקפה המגבירים את חומצות הקיבה ולשתות מים בין הארוחות. כאבי בטן חזקים עם צרבות עשויים להעיד גם על תסמונת המעי הרגיז הנגרמת כתוצאה מהפרעה בקשר הנוירולוגי בין המעי למוח. כדי לטפל בבעיה, ניתן לקבל תרופות המרגיעות את שריר דופן המעי, להקפיד על תזונה בריאה ועל שתייה מרובה. (7)
he
למה יש לי כאבי בטן חזקים אחרי האוכל?
אם אתם סובלים מכאבי בטן חזקים אחרי האוכל, ייתכן כי חוויתם הרעלת מזון. לאחר אכילת מזון מקולקל, ישנם חיידקים המפרישים רעלן לתוך הקיבה או האוכל.(6) הרעלת מזון באה לידי ביטוי בכאבי בטן חזקים, הקאות ושלשולים. בדרך כלל התופעה חולפת לאחר 24 שעות. ניתן ליטול כדורים לטיפול בבחילות, הקאות ושלשולים וחשוב מאוד להקפיד על שתייה מרובה על מנת למנוע התייבשות. כמובן שישנן סיבות נוספות לכאבי בטן אחרי אוכל כאשר אוכלים באופן לא מאוזן או כאשר מגיעים למצב של "התפוצצות" מאוכל.
he
מדוע יש לי כאבי בטן תחתונה כשאני עושה פיפי?
אם אתם סובלים מכאבי בטן חזקים בזמן שאתם משתינים, ייתכן כי אתם סובלים מדלקת בדרכי השתן, אבנים בדרכי השתן או מגידולים בדרכי השתן. יש לגשת לרופא על מנת לאבחן את הבעיה. במקרה של זיהום בדרכי השתן תקבלו תרופה אנטיביוטית, ואם מדובר באבנים בדרכי השתן יש לשנות את התזונה ולקבל תרופות המרסקות את האבנים ומונעות היווצרות של אבנים חדשות. (10)
he
מדוע נשים סובלות מכאבי בטן חזקים בהריון?
כאבי בטן במהלך ההריון נגרמים לרוב כתוצאה מהמתיחה של הרחם וגדילת הרחם. יחד עם זאת, ישנן סיבות אחרות לכאבי בטן הקשורים להריון כמו הריון חוץ רחמי, ״ברקסטון היקס״ (צירים מדומים), רעלת הריון, היפרדות שליה, קרע של הרחם ושרירנים ברחם. לצד זאת, נשים בהריון עלולות לסבול מכאבי בטן חזקים שאינם קשורים ישירות להריון בשל אבנים בדרכי השתן, דלקת תוספתן חריפה, דלקת כבד, מחלת מעיים, חסימת מעיים ודלקת לבלב. חשוב להגיע לרופא נשים על מנת שיאבחן את הגורם לכאבי הבטן.(9)
he
ממה נגרמים כאבי בטן חזקים עם שלשולים?
כאבי בטן חזקים המלווים בשלשולים עלולים להיגרם ממגוון סיבות. הסיבות הנפוצות ביותר הן וירוס שלרוב חולף תוך 24 שעות או הרעלת מזון (קלקול קיבה). במקרים נוספים בהם כאבי הבטן החזקים נמשכים יותר ממספר ימים, מומלץ לבחון האם יש קשר למחלות חיידקיותויראליות, מחלות מעי דלקתיות, טפילים, אי סבילות ללקטוז (סוכר החלב) או צליאק.(2) במקרים בהם סובלים משלשולים, חשוב כמענה ראשוני לשתות הרבה כדי להחזיר לגוף את הנוזלים שאיבד ולהימנע מצריכה של מוצרי חלב, מזונות עתירי שומן, אלכוהול וקפאין.(3)
he
ממה נובעים גלים של בחילות ו/או הקאות?
כאבי בטן חזקים המלווים בבחילות ו/או הקאות מתרחשים בדרך כלל כתוצאה ממחלות ויראליות או חיידקיות או בשל הרעלת מזון. אם ההקאות נמשכות יותר מ-24 שעות, הדבר עלול להצביע על מחלות ובעיות אחרות כמו אבנים בדרכי השתן או בכליות, מבעיות בכיס המרה, מדלקת של הלבלב, מדלקת של התוספתן (אפנדיציט), מחסימת המעי וממקרים של שזירת האשך – כאשר האשך מסתובב בתוך שק האשכים ונפסקת אליו זרימת הדם. יש לגשת לרופא על מנת לקבל אבחון מדויק של הבעיה. (4)
he
ממה נובעים כאבי בטן חדים בצד הגוף במהלך פעילות גופנית?
כאבי בטן חזקים המופיעים בצד הגוף בזמן פעילות גופנית, הם שכיחים ונובעים ממתיחה של הרצועות המחברות בין הכבד והבטן לשרירי הסרעפת. לפי תיאוריה אחרת, הכאבים נובעים כתוצאה ממחסור בחמצן לסרעפת. כדי למנוע את הכאבים האלו יש להקפיד על נשימה נכונה ועמוקה, לשתות לפני הפעילות הגופנית ולהימנע מאכילה שעתיים לפני הפעילות.(11)
he
ממה נובעים כאבי בטן חזקים בשילוב של נפיחות, גזים או עצירות?
כאבי בטן חזקים בשילוב נפיחות ו/או גזים עלולים להיגרם כתוצאה מארוחה גדולה מדי ומאכילה של מזונות מנפחים כמו לחם, פסטה, מוצרי חלב, כרוב, חומוס ושום. חשוב לפזר את התפריט היומי על גבי שש ארוחות קטנות ביום ולצמצם צריכה של מזונות אלו. מחסור בשתייה הוא גורם נוסף להופעתם של גזים ונפיחות בבטן, לכן יש להקפיד על שתייה מרובה של 8 כוסות ביום. כמו כן, מומלץ להימנע משתייה מוגזת העלולה לגרום לגזים. נפיחות וגזים עלולים להיגרם גם כתוצאה מבעיות בתפקוד המעי וממחלת הצליאק. יש לגשת לרופא על מנת לאבחן את הבעיה ממנה אתם סובלים. כאבים המלווים בעצירות, עלולים להיגרם כתוצאה מהפרעה בתפקוד המעי הגס, בשל דיאטה לא מאוזנת, צריכה מועטה של נוזלים או בשל תופעות לוואי של תרופות שונות. סיבות אחרות ופחות נפוצות לכאבי בטן חזקים המלווים בעצירות הם סדק בפי הטבעת (פיסורה), חסימות במעי, צניחה של שלפוחית השתן והרחם והפרעות בתפקוד שרירי רצפת האגן. כדי לטפל בעצירות חשוב לשמור על תזונה נכונה ולהקפיד על פעילות גופנית. אם העצירות אינה חולפת, ניתן לקבל טיפול תרופתי לשחרור הצואה. (8)
he
ממה נובעים כאבים בשילוב גרעפסים עם ריח רע?
גרעפסים (גיהוקים) עם ריח רע נובעים בדרך כלל כתוצאה מבליעת אוויר. כולנו בולעים אוויר בכמות קטנה בזמן שאנחנו אוכלים או שותים, אך אכילה מהירה, שתייה של משקאות מוגזים, עישון, לעיסת מסטיק והרכבת שיניים תותבות שאינן מתאימות לפה, עלולים לגרום לבליעת כמות רבה של אוויר ולהופעתם של גיהוקים. יש המעידים על הופעת גרעפסים עם ריח רע כאשר סבלו מוירוסים או מקלקולי קיבה. אם הגיהוקים נמשכים לאורך זמן, ייתכן כי מדובר במחלות חמורות כמו מחלה דלקתית של המעי או סרטן של המעי. חשוב לפנות לרופא על מנת לבחון מהו הגורם להיווצרות הגרעפסים. (5)
he